شەفەق
نیوز/ دادگای نەهیشتن تاوان جیزە لە وڵات میسر، ئمڕوو یەکشەممە، فەرمان وەسێدارەدان
لەبان شوی خانمە راگەیانکار شەیما جەماڵ و هاوبەشەگەی لەبان تاوان کوشتن رکداری دەرکرد.
لێکۆڵینەوەیل
دەرخستن ک ئەیمەن حەجاج یەکەمین توومەتبار، ک شوی قوربانیەگە بویە، پلان ئەرا کوشتنی
نایە لەوەر ئەوە ک ژنەگە هەڕەشە دایە رسوای بکەێد، ک کاروباریگ بازرگانی داشتیە، و
پۆست دادوەریی و جیگر سەرۆک ئەنجومەن  دەوڵەت
ری وەو کارەیلە نیەێد.
وەگورەی
لێکۆڵینەوەیل؛ خانمە کوشیایەگە پویل وەرانوەر بیدەنگیی لە شویەگەی تواستیە، ک هیشتیە
وە بەشداریکردن توومەتبار دویەم، حسێن غەرابلی بکوشێدەی.
هەمیش
دەرکەفت ک دوو توومەتبارەگە بووسان دویریگ گردنەسە کرا، و تەرم ژنەگە لەناوی نانەسە
خاک، ک هەردوگ توومەتبار چشتەیلیگ ئەرا چاڵ کەنین سەننە، و دەوانچەیگ وپارچەیگ پەڕوو
ئەرا کوشتنی ئامادە کردنە، و زەنجیر و کەلەبچە ئەرا رەسانن تەرمەگە ئەرا قەورەگە دویای
کوشتنی ئامادە کردنە، وهەمیش سوتەمەنی بردنە تا روخساری بشارنەو.
لەو
رووژە ک ئەرا جیوەجیکردن پلانیان دیاری کردنە، توومەتبار یەکەم هاوردیەسەی بووسانەگە
گوایە خوازێد بسینێدەی، و توومەتبار دویەم چەوڕی کەێد، ئیجا شویەگەی پەلاماری داگە
و رمانیەسەی بان زەوی، و وە دەس وپەڕوو دەمی گردیەسە چنگ، و توومەتبار دویەم دەسوپای
گردیە تا جویلە نەکەێد، تا گیانی لەدەسدایە، ئیچا تەرمەگەی وە زەنجیر بەسانە، و نانەسەی
قەورەگە، و سوتەمەنی رشاننەسە بانی.
١٠ کەس
لەو باوەتە جویر وەچەودیەیلیگ بوینە بەڵگەی تاوانەگە، یەکیگیان خاوەن ئەو دوکانە ک
چشتەیل چاڵکەنین سووتەمەنی لەلی سەننە، وهەمیش قسەیل ودان توومەتبارەیل، وەگەرد ئەو
لێکۆڵینەوەیەیلە ک هیشتن توومەتبار دویەم ناونشان قەورەگە ئاشکرا بکەێد، تا توومەتبار
یەکەم دان وە تاوانەگەی نا.
